بیت‌کوین

بیت کوین  یا اختصاراً BTC اتا کریپتو کارنسی هسته که سال 2008 ات نفر بنوم ساتوشی ناکاموتو وه ره بساته. سال 2009 جه این پول دنیا دله قابل استفاده بیّه و وه ره اتا اوپن‌سورس نرم‌افزار دله اجرا هاکردنه.

بیت کوین ِنوم اولین بار ونه وایت پیپر دله بموئه که 31 اکتبر 2008 اینترنتی تنک بیه. این کلمه اتا ترکیبی واژه هسته که بیت و کوین جه بساته بیّه و یعنن سکه‌ای که اتا کامپیوتری واحد جه تشکیل وونه. وه ره ₿ ِسمبل جه هم سِراق دِنّه.

بیت‌کوین ِسیستم اینتی هسته که هیچ رییسی ندارنه یا هیچ مرکزی بانکی ونجه پشتی نکانده و فقط کارورونی که اینترنت پشت نیشتنه وه ره هدایت کانّه. ونه داد و ستد اتی طراحی بیّه که هچکی نتونه وه ره بی‌اینکه باقی کارورون مخبر بوئن، دستکاری یا دزدی هاکنه و هر پولی فقط ات بار تونده خرج بوو. بیت کوین دله اتا جدید سیستم بنوم بلاکچین کار بزه بیّه که این ویژگیون ره شه دله دارنه. 

این پول باقی پول ِیکائون که کشورها تولید کانّه، واری هیچ پشتوانه‌ای ندارنه و فقط عرضه-تقاضا جه ونه قیمت جوراجیر وانه ولی فرقی‌هایی هم کشورون ِرسمی پول جه دارنه. هیچکس نتونده جدیدِ بیت‌کوین ره بی‌حساب و کتاب چاپ هاکنه و ونه ارزش ره اینتی کم هاکنه. کسی وه ره شه میس دله کنترل نتونده هاکنه و هیچ کشور یا بانکی دنی‌یه که وه ره بنفع خادش دستکاری هاکنه. وه فقط دیجیتالی هسته و چاپ یا ضرب نوونه و فقط وه ره وانه اتا آنلاین پول ِکیف دله داشتن که اگه ونه پسورد ره گوم هاکنی، هچی وانه. وه ره وونه به قسمت‌های پچوک‌ته تقسیم هاکردن و کسری از اتا بیت‌کوین ره داشتن یا بخری‌ین. وقتی اتا پول ره خرج هاکردی، بهیچ وجه ننشنه وه ره وردگاردنی. شمه پول میّن نی‌یه که چنده هسته و شما وقتی اتچی خریندی یا روشنی، ناشناس هستی. ونه ارزش مدام کم و زیاد وانه و بستگی به عرضه-تقاضا دارنه.

 پانویس 

بیتکوین